
16. Compartimentul management de caz pentru copilul aflat în dificultate

Cuprinde managerii de caz desemnați pentru fiecare copil care beneficiază de o măsură de protecție specială. 
Toate activitățile compartimentului au ca scop/obiectiv asigurarea respectării drepturilor fundamentale ale copilului și asigurarea îngrijirii și dezvoltării copilului lipsit temporar sau definitiv de ocrotirea părinților săi, sau a celui care, în vederea protejării intereselor sale nu poate fi lăsat în grija acestora.
Serviciile de tip rezidențial sunt serviciile prin care se asigură protecția, creșterea și îngrijirea copilului separat, temporar sau definitiv, de părinții săi, ca urmare a stabilirii măsurii plasamentului, în condițiile legii. Sunt organizate ca servicii de tip rezidențial: casele de tip familial, apartamentele, centrele de primire în regim de urgență și centrele maternale, așezământul de copii.
Serviciile de tip familial sunt serviciile prin care se asigură, la domiciliul unei persoane fizice sau familii, creșterea și îngrijirea copilului separat, temporar sau definitiv, de părinții săi, ca urmare a stabilirii în condițiile legii a măsurii plasamentului.
Compartimentul management de caz pentru copilul aflat în dificultate are următoarele atribuții:
a) asigură prin managerii de caz, coordonarea tuturor activităților de asistență socială și protecția specială a copiilor aflați cu măsură de protecție specială la asistent maternal, rude până la gradul III inclusiv, persoană/familie și în centre de tip rezidențial; 
b) verifică la stabilirea măsurii de plasament pentru copiii, dacă sunt îndeplinite condițiile pentru a fi admiși în centre de tip rezidențial, cu respectarea prevederilor legale specifice în vigoare, sau după caz, la persoană/familie/ asistent maternal;
c) asigură protecția specială a copiilor separați temporar sau definitiv de părinții lor, ca urmare a stabilirii, în condițiile legii, a unei măsuri de plasament la asistent maternal, rude până la gradul III inclusiv, persoană/familie sau într-o unitate de tip rezidențial;   
d) asigură respectarea și promovarea drepturilor copilului;
e) se ocupă de reintegrarea copiilor în cadrul familiei biologice sau de plasamentul acestora în cadrul familiei lărgite iar în situația în care aceasta nu este posibilă identifică alternative de tip familial; 
f) se ocupă de integrarea școlară a copiilor cu dizabilități ușoare prin reintegrarea  acestora în învățământul de masă cu curriculum adaptat;
g) se ocupă de integrarea socio-profesională a tinerilor care au depășit vârsta de 18 ani și care beneficiază de o măsură specială de protecție în sistem familial sau în sistem rezidențial, în acest scop colaborează cu organisme private autorizate în vederea facilitării integrării acestora; 
h) se implică în depășirea situației dificile generate de părăsirea de către tineri a mediului protejat din cadrul unităților rezidențiale, prin dezvoltarea autonomiei tinerilor, identificarea unor soluții de perspectivă pentru viitorul social și profesional al acestora (doar în cazul în care aceștia își exprimă acordul cu privire la monitorizarea situației sale după încetarea măsurii de protecție specială. Acordul este exprimat în scris în fața comisiei pentru protecția copilului, cu declararea adresei sau a localității la/în care va locui);
i) desfășoară activități de informare, educare și comunicare la  nivelul comunității, având ca scop sensibilizarea acesteia, accesul la informații de specialitate și de interes general despre copil și familie, precum și despre serviciile de care poate beneficia;
j) elaborează programe de informare și consiliere a părinților în ceea ce privește riscurile și consecințele separării temporare sau definitive de familie și mediul familial asupra copiilor, comunitatea fiind conștientă de consecințele separării temporare a copiilor de familiile lor asupra dezvoltării copilului și menținând relații de comunicare strânsă cu personalul compartimentului de specialitate;
k) asigură consiliere copiilor/tinerilor beneficiari ai unei măsuri de protecție specială la asistent maternal profesionist, persoană/familie sau în unitățile de tip rezidențial,  precum și familiilor acestora, promovează parteneriatul cu copilul și familia, responsabilizează beneficiarii și încurajează inițiativa acestora;
l)  implică și responsabilizează comunitatea în vederea asigurării protecției și promovării drepturilor copilului; 
m)  asigură menținerea relațiilor personale și contactele directe cu părinții, rudele, precum și cu alte persoane față de care copilul a dezvoltat legături de atașament;
n) susține beneficiarul măsurii de protecție specială în menținerea relațiilor personale, astfel încât părinții sau reprezentantul legal al copilului să nu împiedice relațiile personale ale acestuia cu bunicii, frații si surorile ori cu alte persoane alături de care copilul s-a bucurat de viață de familie, în măsura în care acest lucru nu contravine interesului său superior; 
o) colaborează cu serviciile publice de asistență socială și persoanele cu atribuții de asistență socială din cadrul autorităților locale în vederea identificării membrilor familiei lărgite a copilului și a sprijinirii familiei acestuia pentru reintegrare familială;
p) colaborează cu organele de poliție în vederea obținerii de informații referitoare la datele de identificare ale părinților și actualizarea datelor privind domiciliul/reședința acestora;
q) propune menținerea, înlocuirea, încetarea măsurii de protecție ori deschiderea procedurii adopției interne, în condițiile legii;
r) colaborează cu organisme private acreditate pentru acordarea serviciilor specializate specifice centrelor de tip rezidențial;
s)  instrumentează cazuri noi, întocmește dosare pentru prezentarea în Comisia pentru Protecția Copilului Suceava sau pentru reprezentare în instanță de către Serviciul juridic și contencios din cadrul Direcției Generale de Asistență Socială și Protecția Copilului a Județului Suceava;
t) identifică nevoile beneficiarilor și întocmește Raportul psihosocial al copilului și PIP (plan individualizat de protecție) împreună cu responsabilul de caz și echipa multidisciplinară (din echipă fac parte: asistent social, psiholog, jurist, psihopedagog, kinetoterapeut, educator și alți specialiști). Planul individualizat de protecție este completat de către managerul de caz al copilului și se revizuiește de fiecare dată când intervin modificări semnificative în situația minorului/tânărului, în conformitate cu prevederile legale în vigoare.
u) informează cu privire la drepturile și obligațiile pe care le au beneficiarii din sistemul de protecție al DGASPC Suceava;
v) asigură protecția copilului care necesită stabilirea unei măsuri de protecție ce impune creșterea, îngrijirea și educarea copilului de către un asistent maternal;
w) această protecție include și plasarea copilului în regim de urgență, plasarea copilului cu nevoi speciale (de exemplu copil cu deficiențe, copil abuzat, copil cu tulburări de comportament, copil cu HIV/SIDA) în vederea recuperării sale;
x) identifică și evaluează persoanele sau familiile care pot lua copii în plasament, în asistență maternală, în funcție de particularitățile lor de limbă, religie, cultură, etnie și dizabilități identificate în urma analizei nevoilor copilului;
y) la stabilirea măsurii de plasament la familii și persoane, se realizează demersuri pentru identificarea membrilor familiei extinse în vederea consultării și implicării lor în stabilirea/revizuirea obiectivelor planului individualizat de protecție;
z) urmărește asigurarea, respectarea și garantarea tuturor drepturilor copiilor aflați în plasament la asistent maternal, persoană sau familie;
aa) asigură aplicarea hotărârilor Comisiei pentru Protecția Copilului Suceava și a sentințelor civile ale minorilor care au măsură de protecție specială în cadrul DGASPC Suceava;
bb) instrumentează și soluționează toate sesizările referitoare la copiii care necesită protecție prin îngrijirea lor de către un asistent maternal, persoană sau familie, dup caz, într-o unitate de tip rezidențial;
cc) asigură respectarea prevederilor legii, a standardelor minime de calitate aplicabile și a prezentului regulament;
dd) revizuiește trimestrial evoluția dezvoltării fizice, mentale, spirituale, morale sau sociale a copilului evaluarea nevoilor copilului;
ee) reevaluează cel puțin o dată la 3 luni, sau ori de câte ori este cazul,  împrejurările care au stat la baza stabilirii măsurii de protecție specială pentru copii și propune, după caz, menținerea, modificarea sau încetarea măsurii de protecție;
ff) sesizează conducerii instituției cu privire la situațiile care pun în pericol siguranța copilului, și cu privire la situații de nerespectare a prevederilor prezentului regulament;
gg) face propuneri de îmbunătățire a activității în vederea creșterii calității serviciului și respectării legislației;
hh) coordonează și realizează procesul de potrivire a copilului cu persoana,/familia/asistentul maternal;
ii) asigură informarea copilului și, după caz, a familiei biologice a acestuia cu privire la măsura plasamentului, persoana/familia/asistent maternal, unitatea de tip rezidențial la care va fi plasat copilul, procedurile și regulamente aplicate, etc.
jj) organizează,  coordonează  și monitorizează  activitățile  în care sunt implicați alți specialiști, atunci când nevoile copilului impun aceste intervenții;
kk) acordă asistență și sprijin părinților copilului separat de familie, în vederea reintegrării în mediul său familial;
ll) întocmește, păstrează si actualizează dosarul copilului (dosarele copiilor din centrele de tip rezidențial se află conform Ordinului 25/2019); 
mm) asigură evidența copiilor pentru care au fost stabilite măsuri de protecție specială;
nn) întocmește convenții de plasament pentru fiecare copil aflat în plasament la persoană/familie sau asistent maternal, în care se înscriu atribuțiile concrete ale persoanei/ familiei/asistentului maternal care se ocupă de creșterea și îngrijirea copilului separat, temporar sau definitiv, de familia sa, în baza unei măsuri de protecție specială a acestuia, stabilită în condițiile legii și urmărește modul de realizare a obligațiilor și responsabilităților prevăzute în convenția de plasament pentru fiecare copil aflat în plasament;
oo) coordonează transferul efectiv al copilului la domiciliul și în grija persoanei/familiei de plasament și asistent maternal se efectuează imediat după semnarea convenției de plasament;
pp) asigură întocmirea documentației necesare evaluării/reevaluării încadrării copilului într-un grad de handicap, la cererea reprezentantului legal, sau înainte de expirarea valabilității certificatului;
qq) primește și verifică deconturile efectuate de asistenții maternali, persoană sau familia de plasament și întocmește și redactează referatele justificative ale deconturilor;
rr) întocmește referatele de alocare a sumelor conform legii, fiecărui copil reintegrat în familia naturală;
ss)  depune diligențe pentru clarificarea situației juridice a copilului aflat în dificultate, și pentru înregistrarea tardivă a nașterii;
tt) înregistrează și soluționează sesizările/ autosesizările și reclamațiile cu privire la serviciile oferite, informând persoana în cauză în maxim 30 de zile;
uu) respectă dispoziții speciale privind confidențialitatea și transmiterea informațiilor cu caracter personal;
vv) urmărește implementarea recomandărilor din rapoartele de audit și /sau din procesele verbale de control;
ww) asigură consilierea copiilor cu măsură de protecție, cu vârsta mai mare de 10 ani cu privire la efectele juridice ale adopției;
xx) ascultă/consemnează opinia copilului și o ia în considerare ținând cont de vârsta și gradul de maturitate a acestuia și se asigură că drepturile copilului sunt respectate în familia de plasament/centru rezidențial;
yy) plasarea cu prioritate a copilului în familia extinsă, dacă nu există elemente care să afecteze interesul superior al copilului;
zz) întocmește rapoarte (de vizită/ întâlniri cu copilul, de evaluare, de revizuire, de monitorizare, psiho-sociale), note, consemnări, referate, planuri, pe toată durata stabilirii măsurii de protecție în funcție de specificul cazului și asigură atașarea acestora la dosarul copilului;
aaa) asigură monitorizarea situației copilului pe o perioadă de minimum 2 ani de la ieșirea din sistemul de protecție specială, colaborează în acest sens cu serviciile publice de asistență socială de la domiciliul copiilor, care vor întocmi rapoarte trimestriale privitoare la evoluția dezvoltării copilului, precum și modul în care părinții își exercită drepturile și își îndeplinesc obligațiile cu privire la copii;
bbb) asigură monitorizarea situației tânărului privind integrarea socio-profesională a tinerilor care părăsesc sistemul de protecție al DGASPC Suceava, doar în cazul în care aceștia își exprimă acordul cu privire la monitorizarea situației sale după încetarea măsurii de protecție specială. Acordul este exprimat în scris în fața comisiei pentru protecția copilului, cu declararea adresei sau a localității la/în care va locui;
ccc) efectuează demersuri în vederea deschiderii procedurii adopției pentru copiii plasați la asistent maternal profesionist, rude, persoană/familie, în sistem rezidențial, în conformitate cu prevederile planului individualizat de protecție;
ddd) transmite în copie Compartimentului adopție și post adopție, dosarul copilului pentru care s-a stabilit ca finalitate a planului individualizat de protecție adopția, monitorizează în continuare modul în care este pusă în aplicare măsura de protecție până la momentului rămânerii definitive a sentinței civile de încredințare în vederea adopției, sau încuviințarea adopției, după caz, transmite Compartimentului adopție și post adopție, orice informație relevante despre copil și familia acestuia, dosarul copilului în original se va transmite în momentul rămânerii definitive a sentinței civile de încredințare în vederea adopției, sau încuviințarea adopției;
eee) informează persoanele care se adresează direct cu solicitarea de plasament cu privire la măsura de protecție, procedura de lucru, actele necesare, etc.
fff) evaluează capacitatea solicitanților de a oferi condiții optime copiilor pe care îi primesc în plasament astfel încât să fie satisfăcute nevoile acestora, în conformitate cu standardele de calitate aplicabile;
ggg) asigură evaluarea familiei biologice în vederea reintegrării copilului; instrumentează cazurile de reintegrare a copiilor plasați la asistent maternali/ persoane/familii, și în sistem rezidențial;
hhh) formulează propuneri privind decăderea, totală sau parțială, a unuia sau a ambilor părinți din exercițiul drepturilor părintești, când consideră că sunt îndeplinite condițiile legale;
iii)  consiliază părinții decăzuți din drepturile părintești în vederea creșterii capacității acestora de a se ocupa de copii, pentru redobândirea exercițiului drepturilor părintești;
jjj)  solicită anchete sociale de la primăriile de domiciliu ale familiilor care doresc ca la sfârșit de săptămână, în vacanțe sau de sărbători, să ia un copil aflat în sistem rezidențial  de protecție, ulterior evaluează situația și decid în interesul superior al copilului;
kkk) evaluează capacitatea solicitanților, în vederea atestării ca asistent maternal; 
lll) participă la pregătirea solicitantului în calitate de formator sau în vederea sprijinirii solicitantului pe parcursul pregătirii; 
mmm)	întocmește, păstrează și actualizează dosarul asistentului maternal, conform standardelor prevăzute în legislație;
nnn) asigură respectarea condițiilor cu privire la limitele de vârstă ale asistentului maternal, respectiv asistentul maternal nu poate primi în plasament copiii cu care este rudă până la gradul III inclusiv sau un copil a cărui diferență de vârstă dintre acesta și asistentul maternal este mai mică de 18 ani și mai mare de 47 de ani. Diferența de vârstă de 47 de ani nu se aplică în cazul plasamentului copiilor care fac parte dintr-un grup de frați.
ooo) sprijină și monitorizează activitatea asistentului maternal, asigurându-se ca acesta este informat în scris, acceptă, înțelege și acționează în conformitate cu standardele, procedurile și metodologia promovate de către autoritatea competentă; 
ppp) realizează instruiri specifice cu persoana,/familia /asistenții maternali cu privire la nevoile copilului;
qqq) informează asistentul maternal cu privire la standarde, proceduri și alte instrucțiuni referitoare la îngrijirea copilului, asigurându-se că acestea au fost înțelese; 
rrr) furnizează asistentului maternal informații cu privire la procedurile ce trebuie urmate în cazul suspiciunilor de abuz, neglijare sau al oricărei alte plângeri făcute împotriva lui, precum și asupra sprijinului disponibil în asemenea situații;
sss) identifică nevoile de pregătire și potențialul fiecărui asistent maternal, precum și ale membrilor familiei acestuia;
ttt)  evaluează anual activitatea fiecărui asistent maternal profesionist, conform standardelor prevăzute în legislație;
uuu) asigură participarea la programe de instruire/formare profesională, în funcție de nevoile de formare identificate de conducerea instituției;
vvv) colaborează interinstituțional în scopul sprijinirii copilului și familiei pentru rezolvarea situațiilor problematice;
www)	asigură respectarea și promovarea drepturilor copilului și desfășoară activități de informare, educare și comunicare la nivelul comunității, având ca scop sensibilizarea acesteia, accesul la informații de specialitate și de interes general despre copil și familie, precum și despre serviciile de care poate beneficia;
xxx) asigură protecția copilului care necesită stabilirea unei măsuri de protecție ce impune creșterea, îngrijirea și educarea copilului de către un asistent maternal profesionist;
yyy) implică și responsabilizează comunitatea în vederea asigurării protecției și promovării drepturilor copilului;
zzz) se ocupă de consilierea familiei extinse/substitutive și a copilului, în colaborare cu alți specialiști ai Direcției Generale de Asistență Socială și Protecția Copilului a Județului Suceava și rețeaua comunitară în vederea depășirii situațiilor dificile și revenirii în familia naturală, unde este cazul;
aaaa) se ocupă de consilierea persoanei/familiei/asistenților maternali în vederea soluționării situațiilor conflictuale sau de criză;
bbbb) realizează instruiri specifice cu asistenții maternali profesioniști/persoană/familie cu privire la nevoile copilului, înaintea plasării acestuia;
cccc) colaborează cu specialiști din alte servicii în vederea soluționării cazurilor, identificării de resurse;
dddd) sesizează conducerii instituției situații care pun în pericol siguranța beneficiarului, situații de nerespectare a prevederilor prezentului regulament;
eeee) participă la programe de pregătire specifică, în funcție de nevoile de formare identificate de  conducerea instituției;
ffff) evaluează copii din asistență maternală în vederea orientării școlare și profesionale;
gggg)  elaborează și actualizează periodic procedurile proprii;
hhhh) colaborează cu serviciile de specialitate din cadrul instituțiilor publice specializate în protecția copilului din alte județe, precum și cu alte autorități și instituții în vederea rezolvării cazurilor complexe care implică competența alternativă teritorială sau colaborarea în domeniu;
iiii) îndeplinește, în limita competenței și în condițiile legii, orice alte sarcini repartizate de conducerea instituției.
        Personalul din cadrul compartimentului care dețin specializare în domeniul psihologiei au și următoarele atribuții:
jjjj) asigură evaluarea psihologică a copiilor aflați în plasament la asistenți maternali, rude și persoane/familii și întocmește raportul de evaluare psihologică;
kkkk) asigură consilierea/ informarea psiho-socială a familiei/copilului în vederea găsirii celor mai adecvate soluții în scopul depășirii situațiilor de risc cu care copiii se confruntă;
llll) efectuează evaluarea psihosocială detaliată în vederea monitorizării evoluției psiho-afective și eventual a includerii într-un program de consiliere psihologică;
mmmm) participă la audierea copilului victimă/martor, la solicitarea instituțiilor abilitate pentru cercetarea/soluționarea cauzei (instanțe de judecată, parchete, poliție);
nnnn) monitorizează evoluția copiilor care beneficiază de o măsură de protecție de tip familial, plasament la asistent maternal, persoană/familie de plasament/sistem rezidențial întocmind rapoarte de evaluare psihologice periodice;
oooo) testează și evaluează psihologic capacitatea solicitanților de a deveni asistenți maternali/persoană/familie și testează și evaluează starea mintală și emoțională a asistentului maternal în vederea reatestării; 
pppp)  colaborează cu asistentul maternal, și cu alți specialiști în evaluarea situației copilului și a dificultăților specifice cu care acesta se confruntă și pentru implementarea programelor de consiliere.
